รู้จัก โลตัส ก่อนจะเป็น เทสโก้ สู่อาณาจักร CP เจ้าสัวธนินท์
เปิดประวัติความเป็นมาของห้างโลตัส ก่อนจะเป็น เทสโก้ เดินทางสู่อาณาจักร CP ของ เจ้าสัวธนินท์ เจียรวนนท์จากกรณี กลุ่มซีพี ของ เจ้าสัวธนินท์ เจียรวนนท์ ซื้อ เทสโก้ โลตัส ในประเทศไทย และประเทศมาเลเซีย ได้สาขาทั้งหมด 2100 สาขา ซึ่งดีลที่ขายจบไปมีมูลค่าประมาณ 3.38 แสนล้านบาท ตามข่าวที่เสนอไปแล้วนั้น (จบดีลแสนล้าน CP ซื้อ เทสโก้ โลตัส ในไทย มาเลย์ สาขานับพันกำไรอื้อ)สำหรับความเป็นมาของห้างโลตัส เริ่มต้นตั้งแต่ปี พ.ศ. 2537 โดย โลตัส ซูเปอร์เซ็นเตอร์ (ศูนย์สรรพสินค้าซีคอนสแควร์ ถนนศรีนครินทร์) เริ่มเปิดดำเนินการเป็นครั้งแรกในวันที่ 28 ตุลาคม พ.ศ.2537 ในนามของ บริษัท เอก-ชัย ดิสทริบิวชั่น ซิสเทม จำกัด ภายใต้การบริหารงานของเครือเจริญโภคภัณฑ์ นับเป็นก้าวสำคัญของประวัติศาสตร์วงการค้าปลีกไทยกระทั่งปี พ.ศ. 2541 กลุ่มเทสโก้ กลุ่มค้าปลีกชั้นนำในสหราชอาณาจักร ได้เข้ามาบริหารงาน เพิ่มศักยภาพการเติบโตให้ธุรกิจค้าปลีก ให้กลายเป็นอุตสาหกรรมสำคัญที่มีส่วนร่วมในการขับเคลื่อนเศรษฐกิจไทยให้แข็งแกร่ง ถือเป็นจุดกำเนิด เทสโก้ โลตัสจากนั้น กองทุนรวมอสังหาริมทรัพย์และสิทธิการเช่า เทสโก้ โลตัส รีเทล โกรท (TLGF) เข้าจดทะเบียนและซื้อขายในตลาดหลักทรัพย์แห่งประเทศไทย วันที่ 19 มีนาคม พ.ศ. 2555 ด้วยการเสนอขายหน่วยลงทุนครั้งแรกสูงสุดในหมวดกองทุนรวมอสังหาริมทรัพย์ถึง 18410 ล้านบาท ปัจจุบัน TLGF ลงทุนในศูนย์การค้าของเทสโก้ โลตัส ทั้งหมด 23 แห่งทางด้าน คุณสมพงษ์ รุ่งนิรัติศัย ชาวไทยคนแรกขึ้นรับตำแหน่ง ประธานกรรมการบริหาร เทสโก้ โลตัส ในเดือนมีนาคม พ.ศ. 2561 โดยคุณสมพงษ์เริ่มงานกับเทสโก้ โลตัส มาตั้งแต่ปี พ.ศ. 2539 มีความมุ่งมั่นในการมอบสินค้าคุณภาพสูงในราคาที่เอื้อมถึงได้ ควบคู่ไปกับการทำสิ่งที่ดีเพื่อลูกค้า เพื่อนพนักงาน และชุมชน เพื่อการเติบโตไปด้วยกันอย่างยั่งยืนกับทุกภาคส่วน โดยในปี 2561 เทสโก้ โลตัส ได้เปิดสาขาจำนวนทั้งหมด 2000 สาขาล่าสุด สำหรับกิจการ เทสโก้ โลตัส ในไทย บริหารงานโดยบริษัทเอกชัย ดีสทริบิวชั่น ซิสเทม จำกัด โดยเทสโก้ อังกฤษ ถือหุ้นใหญ่ มีสาขาทั้งหมด 2100 สาขา ข้อมูลจากกรมพัฒนาธุรกิจการค้าระบุว่า ในปี 2562 เทสโก้ฯ ในไทยมีรายได้รวม 1.89 แสนล้านบาท มีกำไรสุทธิอยู่ที่ 7800 ล้านบาทอย่างไรก็ตาม ในปี พ.ศ. 2556นายธนินท์ เจียรวนนท์ ได้เทกโอเวอร์ ธุรกิจศูนย์จำหน่ายสินค้าแบบขายส่ง แบรนด์แม็คโคร สยามโฟรเซ่น และสยามฟูด เซอร์วิส มาด้วยมูลค่าประมาณ 188880 ล้านบาท โดยปี 2561 สยามแม็คโคร มีรายได้ 155917 ล้านบาท และกำไรสุทธิ 5378 ล้านบาท.
เปิดประวัติความเป็นมาของห้าง โลตัส ก่อนจะเป็น เทสโก้ เดินทางสู่อาณาจักร CP ของ เจ้าสัวธนินท์ เจียรวนนท์ 
ซีพีซื้อโลตัส,cp ซื้อโลตัส,cp ซื้อเทสโก้,cp ซื้อ tesco,เจ้าสัวซีพี,ธนินท์ เจียรวนนท์